CELEX: 32010D0571
Language: lt
Date: 1285286400000
Title: 2010/571/ES: 2010 m. rugsėjo 24 d. Komisijos sprendimas, kuriuo iš dalies keičiamas Europos Parlamento ir Tarybos direktyvos 2002/95/EB priedas dėl švino, gyvsidabrio, kadmio, šešiavalenčio chromo, polibromintų bifenilų ir polibromintų difenileterių naudojimo išimčių siekiant jį suderinti su mokslo ir technikos pažanga (pranešta dokumentu Nr. C(2010) 6403)  Tekstas svarbus EEE

25.9.2010   
            
            
               LT
            
            
               Europos Sąjungos oficialusis leidinys
            
            
               L 251/28
            
         KOMISIJOS SPRENDIMAS
   2010 m. rugsėjo 24 d.
   kuriuo iš dalies keičiamas Europos Parlamento ir Tarybos direktyvos 2002/95/EB priedas dėl švino, gyvsidabrio, kadmio, šešiavalenčio chromo, polibromintų bifenilų ir polibromintų difenileterių naudojimo išimčių siekiant jį suderinti su mokslo ir technikos pažanga
   (pranešta dokumentu Nr. C(2010) 6403)
   (Tekstas svarbus EEE)
   (2010/571/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. sausio 27 d. Europos Parlamento ir Tarybos direktyvą 2002/95/EB dėl tam tikrų pavojingų medžiagų naudojimo elektros ir elektroninėje įrangoje apribojimo (1), ypač į jos 5 straipsnio 1 dalį,
   kadangi:
   
               (1)
            
            
               Direktyva 2002/95/EB draudžiama naudoti šviną, gyvsidabrį, kadmį, šešiavalentį chromą, polibromintus bifenilus (PBB) ir polibromintus difenileterius (PBDE) elektros ir elektroninėje įrangoje, tiekiamoje rinkai po 2006 m. liepos 1 d. Šio draudimo taikymo išimtys išvardytos tos direktyvos priede. Tos išimtys turi būti persvarstytos siekiant jas suderinti su mokslo ir technikos pažanga.
            
         
               (2)
            
            
               Persvarsčius išimtis nustatyta, jog tam tikruose gaminiuose ir sudedamosiose dalyse, kurių sudėtyje yra švino, gyvsidabrio, kadmio arba šešiavalenčio chromo, ir toliau neturėtų būti draudžiama naudoti tas medžiagas, nes kol kas jų pašalinti iš tų gaminių ir sudedamųjų dalių moksliškai arba techniškai neįmanoma. Todėl tas išimtis reikėtų taikyti ir toliau.
            
         
               (3)
            
            
               Persvarsčius išimtis nustatyta, kad tapo moksliškai arba techniškai įmanoma pašalinti šviną, gyvsidabrį ir kadmį iš tam tikrų gaminių ir sudedamųjų dalių arba pakeisti juos kitomis medžiagomis. Todėl tas išimtis reikėtų panaikinti.
            
         
               (4)
            
            
               Persvarsčius išimtis nustatyta, kad netolimoje ateityje taps moksliškai arba techniškai įmanoma pašalinti šviną, gyvsidabrį ir kadmį iš tam tikrų gaminių ir sudedamųjų dalių arba pakeisti juos kitomis medžiagomis. Todėl reikėtų nustatyti datas, nuo kurių tos išimtys nebebus taikomos.
            
         
               (5)
            
            
               Persvarsčius išimtis nustatyta, kad moksliškai arba techniškai įmanoma iš dalies pašalinti gyvsidabrį iš tam tikrų gaminių ir sudedamųjų dalių arba iš dalies pakeisti jį kitomis medžiagomis. Todėl reikėtų sumažinti tuose gaminiuose ir sudedamosiose dalyse leidžiamą naudoti gyvsidabrio kiekį.
            
         
               (6)
            
            
               Persvarsčius išimtis nustatyta, kad netolimoje ateityje taps moksliškai arba techniškai įmanoma tik iš dalies palaipsniui pašalinti gyvsidabrį iš tam tikrų gaminių ir sudedamųjų dalių arba tik iš dalies palaipsniui pakeisti jį kitomis medžiagomis. Todėl reikėtų palaipsniui sumažinti tuose gaminiuose ir sudedamosiose dalyse leidžiamą naudoti gyvsidabrio kiekį.
            
         
               (7)
            
            
               Tam tikrais atvejais techniškai neįmanoma suremontuoti elektros ir elektroninės įrangos (toliau – EEĮ) naudojant ne originalias, o kitas atsargines dalis. Todėl tik tais atvejais naudoti atsargines dalis, kurių sudėtyje yra švino, gyvsidabrio, kadmio, šešiavalenčio chromo arba polibromintų difenileterių ir kurioms buvo taikomos išimtys, turėtų būti leidžiama remontuojant EEĮ, kuri buvo pateikta rinkai anksčiau, nei baigėsi tos išimties galiojimo laikas arba ta išimtis buvo panaikinta.
            
         
               (8)
            
            
               2009 m. kovo 18 d. Komisijos reglamente (EB) Nr. 244/2009, kuriuo įgyvendinant Europos Parlamento ir Tarybos direktyvą 2005/32/EB nustatomi nekryptinių buitinių lempų ekologinio projektavimo reikalavimai (2), ir 2009 m. kovo 18 d. Komisijos reglamente (EB) Nr. 245/2009, kuriuo įgyvendinama Europos Parlamento ir Tarybos direktyva 2005/32/EB, nustatant liuminescencinių lempų be įmontuoto balastinio įtaiso, didelio intensyvumo išlydžio lempų, balastinių įtaisų ir tas lempas naudoti pritaikytų šviestuvų ekologinio projektavimo reikalavimus, ir kuriuo panaikinama Europos Parlamento ir Tarybos direktyva 2000/55/EB (3), numatytos gyvsidabrio naudojimo lempose gairės. Nors lempose esantis gyvsidabrio kiekis reglamentuose (EB) Nr. 244/2009 ir (EB) Nr. 245/2009 nurodytas kaip svarbus aplinkosaugos parametras, laikytasi nuomonės, kad šį kiekį reikėtų reglamentuoti Direktyvoje 2002/95/EB, kuri taikoma ir tiems lempų tipams, kuriems tie reglamentai netaikomi.
            
         
               (9)
            
            
               Išanalizavus Reglamente (EB) Nr. 244/2009 numatytas priemones nustatyta, kad moksliškai arba techniškai įmanoma iš dalies pašalinti gyvsidabrį iš tam tikrų gaminių ir sudedamųjų dalių arba pakeisti jį kitomis medžiagomis aplinkai, sveikatai ir (arba) vartotojų saugai nesukeliant neigiamo poveikio, dėl kurio toks pakeitimas taptų nenaudingas. Todėl reikėtų sumažinti tuose gaminiuose ir sudedamosiose dalyse leidžiamą naudoti gyvsidabrio kiekį, kaip nustatyta Reglamente (EB) Nr. 244/2009.
            
         
               (10)
            
            
               Reikėtų atlikti esminius Direktyvos 2002/95/EB priedo pakeitimus. Siekiant užtikrinti teksto aiškumą, reikėtų pakeisti visą priedo tekstą.
            
         
               (11)
            
            
               Pagal Direktyvos 2002/95/EB 5 straipsnio 2 dalį Komisija konsultavosi su suinteresuotosiomis šalimis.
            
         
               (12)
            
            
               Todėl Direktyvą 2002/95/EB reikėtų atitinkamai iš dalies pakeisti.
            
         
               (13)
            
            
               Šiame sprendime numatytos priemonės atitinka pagal Europos Parlamento ir Tarybos direktyvos 2006/12/EB (4) 18 straipsnį įsteigto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Direktyvos 2002/95/EB priedo tekstas pakeičiamas šio sprendimo priedo tekstu.
   2 straipsnis
   Šis sprendimas skirtas valstybėms narėms.
   
      Priimta Briuselyje 2010 m. rugsėjo 24 d.
      
         
            Komisijos vardu
         
         Janez POTOČNIK
         
            Komisijos narys
         
      
   
   
      (1)  OL L 37, 2003 2 13, p. 19.
   
      (2)  OL L 76, 2009 3 24, p. 3.
   
      (3)  OL L 76, 2009 3 24, p. 17.
   
      (4)  OL L 114, 2006 4 27, p. 9.
   
      PRIEDAS
      
         
            „PRIEDAS
            
               4 straipsnio 1 dalyje nustatyto draudimo naudoti išimtys
            
            
                        Išimtis
                     
                     
                        Taikymo sritis ir datos
                     
                  
                        1
                     
                     
                        Gyvsidabris viencokolėse (kompaktinėse) liuminescencinėse lempose, kurio kiekis (viename degiklyje) ne didesnis kaip:
                     
                     
                         
                     
                  
                        1.a
                     
                     
                        bendrojo apšvietimo < 30 W – 5 mg
                     
                     
                        Nustoja galioti 2011 m. gruodžio 31 d.; po 2011 m. gruodžio 31 d. iki 2012 m. gruodžio 31 d. galima naudoti 3,5 mg viename degiklyje; po 2012 m. gruodžio 31 d. naudojama 2,5 mg viename degiklyje.
                     
                  
                        1.b
                     
                     
                        bendrojo apšvietimo ≥ 30 W, bet < 50 W – 5 mg
                     
                     
                        Nustoja galioti 2011 m. gruodžio 31 d.; po 2011 m. gruodžio 31 d. galima naudoti 3,5 mg viename degiklyje.
                     
                  
                        1.c
                     
                     
                        bendrojo apšvietimo ≥ 50 W, bet < 150 W – 5 mg
                     
                     
                         
                     
                  
                        1.d
                     
                     
                        bendrojo apšvietimo ≥ 150 W – 15 mg
                     
                     
                         
                     
                  
                        1.e
                     
                     
                        bendrojo apšvietimo kvadratinės arba apskritos formos lempose, kurių vamzdelio skersmuo ≤ 17 mm
                     
                     
                        Apribojimai netaikomi iki 2011 m. gruodžio 31 d.; po 2011 m. gruodžio 31 d. galima naudoti 7 mg viename degiklyje.
                     
                  
                        1.f
                     
                     
                        specialiosios paskirties – 5 mg
                     
                     
                         
                     
                  
                        2.a
                     
                     
                        Gyvsidabris dvicokolėse tiesiosiose liuminescencinėse bendrojo apšvietimo lempose, kurio kiekis (vienoje lempoje) ne didesnis kaip:
                     
                     
                         
                     
                  
                        2.a.1
                     
                     
                        trijuostės spinduliuotės liuminoforo įprastos gyvavimo trukmės lempose, kurių vamzdelio skersmuo < 9 mm (pvz., T2) – 5 mg
                     
                     
                        Nustoja galioti 2011 m. gruodžio 31 d.; po 2011 m. gruodžio 31 d. galima naudoti 4 mg vienoje lempoje.
                     
                  
                        2.a.2
                     
                     
                        trijuostės spinduliuotės liuminoforo įprastos gyvavimo trukmės lempose, kurių vamzdelio skersmuo ≥ 9 mm, bet ≤ 17 mm (pvz., T5) – 5 mg
                     
                     
                        Nustoja galioti 2011 m. gruodžio 31 d.; po 2011 m. gruodžio 31 d. galima naudoti 3 mg vienoje lempoje.
                     
                  
                        2.a.3
                     
                     
                        trijuostės spinduliuotės liuminoforo įprastos gyvavimo trukmės lempose, kurių vamzdelio skersmuo > 17 mm, bet ≤ 28 mm (pvz., T8) – 5 mg
                     
                     
                        Nustoja galioti 2011 m. gruodžio 31 d.; po 2011 m. gruodžio 31 d. galima naudoti 3,5 mg vienoje lempoje.
                     
                  
                        2.a.4
                     
                     
                        trijuostės spinduliuotės liuminoforo įprastos gyvavimo trukmės lempose, kurių vamzdelio skersmuo > 28 mm (pvz., T12) – 5 mg
                     
                     
                        Nustoja galioti 2012 m. gruodžio 31 d.; po 2012 m. gruodžio 31 d. galima naudoti 3,5 mg vienoje lempoje.
                     
                  
                        2.a.5
                     
                     
                        trijuostės spinduliuotės liuminoforo ilgos gyvavimo trukmės (≥ 25 000 h) lempose – 8 mg
                     
                     
                        Nustoja galioti 2011 m. gruodžio 31 d.; po 2011 m. gruodžio 31 d. galima naudoti 5 mg vienoje lempoje.
                     
                  
                        2.b
                     
                     
                        Gyvsidabris kitose liuminescencinėse lempose, kurio kiekis (vienoje lempoje) ne didesnis kaip:
                     
                     
                         
                     
                  
                        2.b.1
                     
                     
                        tiesiosiose halogenfosfato lempose, kurių vamzdelio skersmuo > 28 mm (pvz., T10 ir T12) – 10 mg
                     
                     
                        Nustoja galioti 2012 m. balandžio 13 d.
                     
                  
                        2.b.2
                     
                     
                        netiesiosiose halogenfosfato lempose (bet kurio skersmens) – 15 mg
                     
                     
                        Nustoja galioti 2016 m. balandžio 13 d.
                     
                  
                        2.b.3
                     
                     
                        netiesiosiose trijuostės spinduliuotės liuminoforo lempose, kurių vamzdelio skersmuo > 17 mm (pvz., T9)
                     
                     
                        Apribojimai netaikomi iki 2011 m. gruodžio 31 d.; po 2011 m. gruodžio 31 d. galima naudoti 15 mg vienoje lempoje.
                     
                  
                        2.b.4
                     
                     
                        kitose bendrojo apšvietimo ir specialiosios paskirties lempose (pvz., indukcinėse lempose)
                     
                     
                        Apribojimai netaikomi iki 2011 m. gruodžio 31 d.; po 2011 m. gruodžio 31 d. galima naudoti 15 mg vienoje lempoje.
                     
                  
                        3
                     
                     
                        Gyvsidabris specialiosios paskirties šaltojo katodo liuminescencinėse lempose ir liuminescencinėse lempose su išoriniais elektrodais (angl. – CCFL ir EEFL), kurio kiekis (vienoje lempoje) ne didesnis kaip:
                     
                     
                         
                     
                  
                        3.a
                     
                     
                        trumpose (≤ 500 mm)
                     
                     
                        Apribojimai netaikomi iki 2011 m. gruodžio 31 d.; po 2011 m. gruodžio 31 d. galima naudoti 3,5 mg vienoje lempoje.
                     
                  
                        3.b
                     
                     
                        vidutinio ilgio (> 500 mm, bet ≤ 1 500 mm)
                     
                     
                        Apribojimai netaikomi iki 2011 m. gruodžio 31 d.; po 2011 m. gruodžio 31 d. galima naudoti 5 mg vienoje lempoje.
                     
                  
                        3.c
                     
                     
                        ilgose (> 1 500 mm)
                     
                     
                        Apribojimai netaikomi iki 2011 m. gruodžio 31 d.; po 2011 m. gruodžio 31 d. galima naudoti 13 mg vienoje lempoje.
                     
                  
                        4.a
                     
                     
                        Gyvsidabris kitose mažaslėgėse išlydžio lempose (vienoje lempoje)
                     
                     
                        Apribojimai netaikomi iki 2011 m. gruodžio 31 d.; po 2011 m. gruodžio 31 d. galima naudoti 15 mg vienoje lempoje.
                     
                  
                        4.b
                     
                     
                        Gyvsidabris didžiaslėgėse natrio (garų) bendrojo apšvietimo pagerintos spalvų atgavos (indeksas Ra > 60) lempose, kurio kiekis (viename degiklyje) ne didesnis kaip:
                     
                     
                         
                     
                  
                        4.b-I
                     
                     
                        P ≤ 155 W
                     
                     
                        Apribojimai netaikomi iki 2011 m. gruodžio 31 d.; po 2011 m. gruodžio 31 d. galima naudoti 30 mg viename degiklyje.
                     
                  
                        4.b-II
                     
                     
                        155 W < P ≤ 405 W
                     
                     
                        Apribojimai netaikomi iki 2011 m. gruodžio 31 d.; po 2011 m. gruodžio 31 d. galima naudoti 40 mg viename degiklyje.
                     
                  
                        4.b-III
                     
                     
                        P > 405 W
                     
                     
                        Apribojimai netaikomi iki 2011 m. gruodžio 31 d.; po 2011 m. gruodžio 31 d. galima naudoti 40 mg viename degiklyje.
                     
                  
                        4.c
                     
                     
                        Gyvsidabris kitose didžiaslėgėse natrio (garų) bendrojo apšvietimo lempose, kurio kiekis (viename degiklyje) ne didesnis kaip:
                     
                     
                         
                     
                  
                        4.c-I
                     
                     
                        P ≤ 155 W
                     
                     
                        Apribojimai netaikomi iki 2011 m. gruodžio 31 d.; po 2011 m. gruodžio 31 d. galima naudoti 25 mg viename degiklyje.
                     
                  
                        4.c-II
                     
                     
                        155 W < P ≤ 405 W
                     
                     
                        Apribojimai netaikomi iki 2011 m. gruodžio 31 d.; po 2011 m. gruodžio 31 d. galima naudoti 30 mg viename degiklyje.
                     
                  
                        4.c-III
                     
                     
                        P > 405 W
                     
                     
                        Apribojimai netaikomi iki 2011 m. gruodžio 31 d.; po 2011 m. gruodžio 31 d. galima naudoti 40 mg viename degiklyje.
                     
                  
                        4.d
                     
                     
                        Gyvsidabris, esantis didžiaslėgėse gyvsidabrio (garų) (angl. – HPMV) lempose
                     
                     
                        Nustoja galioti 2015 m. balandžio 13 d.
                     
                  
                        4.e
                     
                     
                        Gyvsidabris, esantis metalo halogenidų (MH) lempose
                     
                     
                         
                     
                  
                        4.f
                     
                     
                        Gyvsidabris, esantis kitose specialiosios paskirties išlydžio lempose, nenurodytose šiame priede
                     
                     
                         
                     
                  
                        5.a
                     
                     
                        Švinas, esantis elektroninių vamzdžių stiklo sudėtyje
                     
                     
                         
                     
                  
                        5.b
                     
                     
                        Švinas, esantis liuminescencinių lempų stiklo sudėtyje ir sudarantis ne daugiau kaip 0,2 % masės
                     
                     
                         
                     
                  
                        6.a
                     
                     
                        Švinas, esantis plieno sudėtyje kaip legiruojamasis elementas apdirbimo tikslais ir cinkuoto plieno sudėtyje, sudarantis ne daugiau kaip 0,35 % masės
                     
                     
                         
                     
                  
                        6.b
                     
                     
                        Švinas, esantis aliuminio lydiniuose kaip legiruojamasis elementas, sudarantis ne daugiau kaip 0,4 % masės
                     
                     
                         
                     
                  
                        6.c
                     
                     
                        Vario lydinys, kuriame švinas sudaro ne daugiau kaip 4 % masės
                     
                     
                         
                     
                  
                        7.a
                     
                     
                        Švinas, esantis aukštos lydymosi temperatūros lydmetaliuose (t. y. švino lydiniuose, kuriuose švinas sudaro 85 % masės arba daugiau)
                     
                     
                         
                     
                  
                        7.b
                     
                     
                        Švinas, esantis serverių, laikmenų ir laikmenų masyvų sistemų, telekomunikacijų tinklų infrastruktūros perjungimo, signalizavimo, perdavimo ir tinklo valdymo įrangos lydmetaliuose
                     
                     
                         
                     
                  
                        7.c-I
                     
                     
                        Elektriniai ir elektroniniai komponentai, kuriuose švino yra stiklo arba keramikos, išskyrus kondensatorių dielektriko keramiką, sudėtyje, pvz., pjezoelektroniniuose įtaisuose arba stiklo ar keramikos matricos kompaunde
                     
                     
                         
                     
                  
                        7.c-II
                     
                     
                        Švinas, esantis kondensatorių, kurių vardinė įtampa 125 V kintamosios srovės arba 250 V nuolatinės srovės arba didesnė, dielektriko keramikos sudėtyje
                     
                     
                         
                     
                  
                        7.c-III
                     
                     
                        Švinas, esantis kondensatorių, kurių vardinė įtampa mažesnė kaip 125 V kintamosios srovės arba 250 V nuolatinės srovės, dielektriko keramikos sudėtyje
                     
                     
                        Nustoja galioti 2013 m. sausio 1 d.; po tos dienos galima naudoti EEĮ, kuri pateikta rinkai iki 2013 m. sausio 1 d., atsarginėse dalyse
                     
                  
                        8.a
                     
                     
                        Kadmis ir jo junginiai, esantys vienkartiniuose tabletės tipo šiluminiuose saugikliuose
                     
                     
                        Nustoja galioti 2012 m. sausio 1 d.; po tos dienos galima naudoti EEĮ, kuri pateikta rinkai iki 2012 m. sausio 1 d., atsarginėse dalyse
                     
                  
                        8.b
                     
                     
                        Kadmis ir jo junginiai, esantys elektriniuose kontaktuose
                     
                     
                         
                     
                  
                        9
                     
                     
                        Šešiavalentis chromas, naudojamas absorbcinių šaldytuvų anglinio plieno aušinimo sistemose kaip antikorozinė medžiaga, kurio yra ne daugiau kaip 0,75 % aušalo masės
                     
                     
                         
                     
                  
                        9.b
                     
                     
                        Švinas, naudojamas šildymo, vėdinimo, oro kondicionavimo ir šaldymo (angl. – HVACR) įrenginių šaltnešio kompresorių slydimo guoliuose
                     
                     
                         
                     
                  
                        11.a
                     
                     
                        Švinas, naudojamas su „C-Press“ suderinamose kištukinių jungčių sistemose
                     
                     
                        Galima naudoti EEĮ, kuri pateikta rinkai iki 2010 m. rugsėjo 24 d., atsarginėse dalyse
                     
                  
                        11.b
                     
                     
                        Švinas, naudojamas kitose (nei su „C-Press“ suderinamos) kištukinių jungčių sistemose
                     
                     
                        Nustoja galioti 2013 m. sausio 1 d.; po tos dienos galima naudoti EEĮ, kuri pateikta rinkai iki 2013 m. sausio 1 d., atsarginėse dalyse
                     
                  
                        12
                     
                     
                        Švinas, naudojamas kaip šilumos laidumo modulio „C“ formos žiedo danga
                     
                     
                        Galima naudoti EEĮ, kuri pateikta rinkai iki 2010 m. rugsėjo 24 d., atsarginėse dalyse
                     
                  
                        13.a
                     
                     
                        Švinas, esantis optinėje įrangoje naudojamo balto stiklo sudėtyje
                     
                     
                         
                     
                  
                        13.b
                     
                     
                        Kadmis ir švinas, esantys filtrų stiklo ir atspindžio etalonams naudojamo stiklo sudėtyje
                     
                     
                         
                     
                  
                        14
                     
                     
                        Švinas lydmetaliuose, kurių sudėtyje yra daugiau nei du elementai, naudojamuose kojelėms sujungti su mikroprocesoriaus korpusu, ir kuriuose švino yra daugiau kaip 80 %, bet mažiau kaip 85 % masės
                     
                     
                        Nustoja galioti 2011 m. sausio 1 d.; po tos dienos galima naudoti EEĮ, kuri pateikta rinkai iki 2011 m. sausio 1 d., atsarginėse dalyse
                     
                  
                        15
                     
                     
                        Švinas lydmetaliuose, skirtuose lusto ir padėklo kontaktams elektriškai sujungti „apversto lusto“ integriniuose grandynuose
                     
                     
                         
                     
                  
                        16
                     
                     
                        Švinas tiesiosiose kaitinamosiose lempose, kurių vamzdis yra padengtas silikatu
                     
                     
                        Nustoja galioti 2013 m. rugsėjo 1 d.
                     
                  
                        17
                     
                     
                        Švino halogenidas, naudojamas kaip spinduliavimo medžiaga didelio intensyvumo išlydžio (HID) lempose, skirtose naudoti profesionalioje reprografijos įrangoje
                     
                     
                         
                     
                  
                        18.a
                     
                     
                        Švinas, naudojamas išlydžio lempų liuminoforo, pvz., SMS ((Sr,Ba)2MgSi2O7:Pb), milteliuose kaip aktyvinimo medžiaga (švino ne daugiau kaip 1 % masės), kai tos išlydžio lempos skirtos naudoti diazokopijavimo, litografijos, fotocheminiuose ir švitinimo procesuose ar vabzdžių gaudyklėse
                     
                     
                        Nustoja galioti 2011 m. sausio 1 d.
                     
                  
                        18.b
                     
                     
                        Švinas, naudojamas išlydžio lempų liuminoforo, pvz., BSP (BaSi2O5:Pb), milteliuose kaip aktyvinimo medžiaga (švino ne daugiau kaip 1 % masės), kai tos lempos skirtos naudoti įdegiui sudaryti
                     
                     
                         
                     
                  
                        19
                     
                     
                        PbBiSn-Hg ir PbInSn-Hg sudėtyje esantis švinas, naudojamas specialiuosiuose junginiuose kaip pagrindinė amalgama ir PbSn-Hg sudėtyje esantis švinas, naudojamas kaip pagalbinė amalgama itin kompaktiškose energiją taupančiose lempose (angl. – ESL)
                     
                     
                        Nustoja galioti 2011 m. birželio 1 d.
                     
                  
                        20
                     
                     
                        Švino oksidas, esantis stiklo, naudojamo skystųjų kristalų ekranų (angl. – LCD) plokščiųjų liuminescencinių lempų priekinei ir galinei plokštėms sujungti, sudėtyje
                     
                     
                        Nustoja galioti 2011 m. birželio 1 d.
                     
                  
                        21
                     
                     
                        Švinas ir kadmis, esantys dažų, naudojamų emaliuojant borosilikatinį ir silikatinį stiklą, sudėtyje
                     
                     
                         
                     
                  
                        23
                     
                     
                        Švinas, esantis smulkaus žingsnio komponentų dangoje, išskyrus jungtis, kurių žingsnis 0,65 mm arba mažesnis
                     
                     
                        Galima naudoti EEĮ, kuri pateikta rinkai iki 2010 m. rugsėjo 24 d., atsarginėse dalyse
                     
                  
                        24
                     
                     
                        Švinas, esantis lydmetalių, naudojamų diskiniams ir planariniams daugiasluoksniams keramikiniams kondensatorių masyvams lituoti per juose esančias kiaurymes, sudėtyje
                     
                     
                         
                     
                  
                        25
                     
                     
                        Švino oksidas, esantis paviršinio laidumo elektronų emiterių vaizdo ekranų (angl. – SED) konstrukcijos elementų, t. y. sandarinamojo frito ir frito žiedo, sudėtyje
                     
                     
                         
                     
                  
                        26
                     
                     
                        Švino oksidas, esantis nematomosios spinduliuotės lempų stiklo apvalkale
                     
                     
                        Nustoja galioti 2011 m. birželio 1 d.
                     
                  
                        27
                     
                     
                        Švino lydiniai, naudojami kaip lydmetalis didelės galios garsiakalbių (skirtų naudoti keletą valandų 125 dB ir didesniu garso galios lygiu) keitikliuose
                     
                     
                        Nebegalioja nuo 2010 m. rugsėjo 24 d.
                     
                  
                        29
                     
                     
                        Švinas, esantis krištolo sudėtyje, kaip apibrėžta Tarybos direktyvos 69/493/EEB (1) I priede (1, 2, 3 ir 4 klasės krištolo stiklas)
                     
                     
                         
                     
                  
                        30
                     
                     
                        Kadmio lydiniai, naudojami kaip elektrinės ir (arba) mechaninės didelės galios garsiakalbių (generuojamas garso slėgis 100 dB (A) ir daugiau) keitiklių tiesiogiai ant judamosios ritės esančių laidininkų lituojamosios jungtys
                     
                     
                         
                     
                  
                        31
                     
                     
                        Švinas, esantis litavimo medžiagose, naudojamose begyvsidabrėse plokščiosiose liuminescencinėse lempose (kurios, pvz., naudojamos skystųjų kristalų ekranuose, dekoratyviniam ar pramoniniam apšvietimui)
                     
                     
                         
                     
                  
                        32
                     
                     
                        Švino oksidas, esantis argono ir kriptono lazerinių vamzdžių lango mazgo sandarinamojo frito sudėtyje
                     
                     
                         
                     
                  
                        33
                     
                     
                        Švinas, esantis lydmetaliuose, naudojamuose elektros transformatorių mažo skersmens (100 μm ir mažiau) variniams laidams lituoti
                     
                     
                         
                     
                  
                        34
                     
                     
                        Švinas, esantis kermeto pagrindu pagamintų derinamųjų potenciometrų sudedamosiose dalyse
                     
                     
                         
                     
                  
                        36
                     
                     
                        Gyvsidabris, naudojamas kaip katodo dulkėjimo inhibitorius nuolatinės srovės plazminiuose ekranuose, kai vieno ekrano sudedamosiose dalyse gyvsidabrio yra ne daugiau kaip 30 mg
                     
                     
                        Nebegalioja nuo 2010 m. liepos 1 d.
                     
                  
                        37
                     
                     
                        Švinas, naudojamas aukštos įtampos diodų, kurių korpusas pagamintas iš cinko borato stiklo, dengiamajame sluoksnyje
                     
                     
                         
                     
                  
                        38
                     
                     
                        Kadmis ir kadmio oksidas, esantys storų plėvelių pastos, naudojamos ant aliuminiu surišto berilio oksido pagrindo, sudėtyje
                     
                     
                         
                     
                  
                        39
                     
                     
                        Kadmis, esantis II-VI grupės šviesos dioduose (angl. – LED) su spalvos keitikliu (šviesą skleidžiančios srities kvadratiniame milimetre mažiau kaip 10 μg Cd), naudojamuose puslaidininkinėse apšvietimo arba vaizdavimo sistemose
                     
                     
                        Nustoja galioti 2014 m. liepos 1 d.
                     
                  
               Pastaba. Taikant Direktyvos 2002/95/EB 5 straipsnio 1 dalies a punktą didžiausia toleruojama švino, gyvsidabrio, šešiavalenčio chromo, polibromintų bifenilų (angl. – PBB) arba polibromintų difenileterių (angl. – PBDE) koncentracijos vertė yra 0,1 %, o kadmio – 0,01 % homogeninės medžiagos masės.“
         
      
      
         (1)  OL L 326, 1969 12 29, p. 36.